Antonello var utrolig imødekommende. Han svarede hurtigt tilbage, var i kontakt med os på afrejse dagen og gav os præcis vejvisning da vi ankom. Han var utrolig smilende, god til engelsk og viste os både lejligheden og fortalte om området og seværdigheder. Lejligheden er super flot, renlig med nye håndklæder ved ankomst, der var aircondition og et anlæg med jackstick, så vi kunne spille musik. Køkkenet er meget småt, men super praktisk og man finder alt hvad man behøver i køkkenet - ligefra toastmaskine, microwovn, pander og gryder til rigeligt service. Antonello var desuden behjælpelig med bagage ved afrejsen og til rådighed undervejs ved spørgsmål. Vi vil klart anbefale denne lejlighed og at opleve Rom herfra. Man kan gå til stationen på 3 min, Colosseum på 15 og byen på 25. Det var perfekt til vores behov.